બીજી ઘટના એવી બની કે હમણા હમણાં ભારતના અદ્વિતીય એથ્લીટ મિલ્ખા સિહ ના જીવનપર આધારિત ફિલ્મ બની. આ આપણું સોંભાગ્ય કહેવાય કે એમના જીવનને જાણવાનો મોકો મળ્યો. અને એમના જીવનની હકીકતથી વાકેફ પણ થયા. એમના જીવનની દુખદ એવી અને એમના જેવા ઘણા લોકોમાટે દુખદ એવી ભારતના ભાગલાની ઘટના તાજી થઇ. અને એ ભાગલામાં લોકોએ ગુમાવેલા પોતાના સ્વજનો અને ઘરબાર ની વેદના ની કલ્પના પણ કાળજું કોરી ખાય એવી છે. અને વળી જે લોકો સ્થળાંતર કરી બીજા દેશમાં આવ્યા એમના માટે તો એમની જન્મભૂમી પલવારમાં પરાયી થઇ ગઈ. આવી વાત વિચારતાય મનમાં ડર લાગે છે. આવી ઘણી બધી વેદનાઓના મૂળ એવા ભારતના ભાગલા યાદ કરતા આંખમાં પાણી આવી જાય છે, અને શરીરમાંથી કંપારી છૂટી જાય છે. માણસ આવો ક્રૂર કેવી રીતે થઇ શકે?